(8)

Prilog VIII. (dio-SPO) mijenja se kako slijedi: (a) u točki SPO.GEN.005 podtočka (a) zamjenjuje se sljedećim: „(a) Ovaj Prilog primjenjuje se na sve specijalizirane operacije u kojima se zrakoplov koristi za specijalizirane aktivnosti poput poljoprivrede, građevinarstva, fotografije, izmjere, promatranja i ophodnje, zračnog oglašavanja ili probnih letova nakon održavanja.”; (b) točka SPO.GEN.100 zamjenjuje se sljedećim: „SPO.GEN.100 Nadležno tijelo Nadležno tijelo je tijelo koje imenuje država članica u kojoj operator ima glavno sjedište, poslovni nastan ili boravište.”; (c) u točki SPO.POL.110 podtočka (a) zamjenjuje se sljedećim: „(a) Operator utvrđuje sustav mase i ravnoteže kako bi za svaki let ili seriju letova odredio sljedeće: 1. suhu operativnu masu zrakoplova; 2. masu tereta koji se prevozi; 3. masu utočenog goriva; 4. opterećenje zrakoplova i raspored tereta; 5. masu pri polijetanju, masu pri slijetanju i masu bez goriva; 6. primjenjive položaje CG-a u zrakoplovu.”; (d) u točki SPO.IDE.A.100 podtočke (b) i (c) zamjenjuju se sljedećim: „(b) Sljedeće predmete, ako se zahtijevaju ovim poddijelom, nije potrebno odobriti kao opremu: 1. rezervni osigurači; 2. samostalne prijenosne svjetiljke; 3. točan mjerač vremena; 4. držač karte; 5. pribori za prvu pomoć; 6. oprema za preživljavanje i signaliziranje; 7. sidra i oprema za privezivanje; 8. jednostavni sustavi naprava za prijenos osoba kojima se služi stručnjak zadatka kao napravama za sigurnosno vezivanje. (c) Instrumenti, oprema ili pribor koji nisu propisani ovim Prilogom (dio-SPO) te sva druga oprema koja nije propisana ovom Uredbom, ali se nalazi u zrakoplovu, moraju biti u skladu sa sljedećim zahtjevima: 1. članovi letačke posade ne smiju informacije dobivene iz tih instrumenata, opreme ili pribora upotrebljavati za ispunjavanje zahtjeva iz Priloga II. Uredbi (EU) 2018/1139 ili točaka SPO.IDE.A.215 i SPO.IDE.A.220 ovog Priloga; 2. instrumenti, oprema ili pribor ne smiju utjecati na plovidbenost aviona, čak ni u slučaju zatajenja ili kvarova.”; (e) točka SPO.IDE.A.105 zamjenjuje se sljedećim: „SPO.IDE.A.105 Minimalna oprema za let Let se ne započinje ako bilo koji od instrumenata, dijelova opreme ili funkcija aviona potrebnih za planirani let ne radi ili nedostaje, osim ako je ispunjen neki od sljedećih uvjeta: (a) avionom se upravlja u skladu s listom minimalne opreme (LMO); (b) u slučaju kompleksnih aviona na motorni pogon i svih aviona koji se upotrebljavaju u komercijalnim operacijama, operator ima odobrenje nadležnog tijela za upravljanje avionom u okviru ograničenja glavne liste minimalne opreme (GLMO) u skladu s točkom ORO.MLR.105 podtočkom (j) Priloga III.; (c) avion ima dozvolu za letenje koja je izdana u skladu s primjenjivim zahtjevima za plovidbenost.”; (f) točka SPO.IDE.A.120 mijenja se kako slijedi: i. u podtočki (a) podpodtočka 3. zamjenjuje se sljedećim: „3. barometarske visine;”; ii. u podtočki (e) podpodtočka 1. zamjenjuje se sljedećim: „1. barometarske visine;”; (g) točka SPO.IDE.A.125 mijenja se kako slijedi: i. u podtočki (a) podpodtočka 3. zamjenjuje se sljedećim: „3. barometarske visine;”; ii. u podtočki (c) podpodtočka 1. zamjenjuje se sljedećim: „1. barometarske visine;”; iii. u podtočki (e) podpodtočka 4. zamjenjuje se sljedećim: „4. napajanjem za hitne slučajeve neovisnim od glavnog sustava za opskrbu električnom energijom za potrebe funkcioniranja i osvjetljenja sustava za prikaz položaja najmanje 30 minuta. Napajanje za hitne slučajeve automatski se pokreće nakon potpunog zatajenja glavnog sustava za opskrbu električnom energijom i na instrumentu ili ploči s instrumentima mora se jasno istaknuti da prikaznik položaja radi uz pomoć napajanja za hitne slučajeve.”; (h) u točki SPO.IDE.A.160 podtočka (e) zamjenjuje se sljedećim: „(e) sigurnosnim pojasom sa sustavom za zadržavanje gornjeg dijela trupa iz točke (d) koji ima: 1. jednu točku za otkopčavanje; 2. na sjedalima članova letačke posade i na svim sjedalima pokraj pilotskog sjedala jedno od sljedećeg: i. dvije ramene trake i sigurnosni pojas koji se mogu upotrebljavati neovisno; ii. dijagonalnu ramenu traku i sigurnosni pojas koji se mogu upotrebljavati neovisno za sljedeće avione: (A) avioni s MCTOM-om do i uključujući 5 700 kg i s MOPSC-om od devet ili manje koji su u skladu s dinamičkim uvjetima prisilnog slijetanja utvrđenima u primjenjivim certifikacijskim specifikacijama; (B) avioni s MCTOM-om do i uključujući 5 700 kg i s MOPSC-om od devet ili manje koji nisu u skladu s dinamičkim uvjetima prisilnog slijetanja utvrđenima u primjenjivim certifikacijskim specifikacijama, a kojima je zasebna CofA prvi put izdana prije 25. kolovoza 2016.”; (i) u točki SPO.IDE.A.220 dodaje se sljedeća podtočka (e): „(e) Avioni moraju imati nadzornu opremu u skladu s primjenjivim zahtjevima zračnog prostora.”; (j) točka SPO.IDE.H.100 mijenja se kako slijedi: i. podtočka (b) zamjenjuje se sljedećim: „(b) Sljedeće predmete, ako se zahtijevaju ovim poddijelom, nije potrebno odobriti kao opremu: 1. samostalne prijenosne svjetiljke; 2. točan mjerač vremena; 3. pribor za prvu pomoć; 4. oprema za preživljavanje i signaliziranje; 5. sidra i oprema za privezivanje; 6. naprave za sigurnosno vezivanje djece; 7. jednostavni sustavi naprava za prijenos osoba kojima se služi stručnjak zadatka kao napravama za sigurnosno vezivanje.”; ii. podtočka (c) zamjenjuje se sljedećim: „(c) Instrumenti, oprema ili pribor koji nisu propisani ovim Prilogom (dio-SPO) te sva druga oprema koja nije propisana ovom Uredbom, ali se nalazi u zrakoplovu, moraju biti u skladu sa sljedećim zahtjevima: 1. članovi letačke posade ne smiju informacije dobivene iz tih instrumenata, opreme ili pribora upotrebljavati za ispunjavanje zahtjeva iz Priloga II. Uredbi (EU) 2018/1139 ili točaka SPO.IDE.H.215 i SPO.IDE.H.220 ovog Priloga; 2. instrumenti, oprema ili pribor ne smiju utjecati na plovidbenost helikoptera, čak ni u slučaju zatajenja ili kvarova.”; (k) točka SPO.IDE.H.105 zamjenjuje se sljedećim: „SPO.IDE.H.105 Minimalna oprema za let Let se ne započinje ako bilo koji od instrumenata, dijelova opreme ili funkcija helikoptera potrebnih za planirani let ne radi ili nedostaje, osim ako je ispunjen neki od sljedećih uvjeta: (a) helikopterom se upravlja u skladu s listom minimalne opreme (LMO); (b) u slučaju kompleksnih helikoptera na motorni pogon i svih helikoptera koji se upotrebljavaju u komercijalnim operacijama, operator ima odobrenje nadležnog tijela za upravljanje helikopterom u okviru ograničenja glavne liste minimalne opreme (GLMO) u skladu s točkom ORO.MLR.105 podtočkom (j) Priloga III.; (c) helikopter ima dozvolu za letenje koja je izdana u skladu s primjenjivim zahtjevima za plovidbenost.”; (l) točka SPO.IDE.H.120 mijenja se kako slijedi: i. u podtočki (a) podpodtočka 3. zamjenjuje se sljedećim: „3. barometarske visine;”; ii. u podtočki (d) podpodtočka 1. zamjenjuje se sljedećim: „1. barometarske visine;”; (m) točka SPO.IDE.H.125 mijenja se kako slijedi: i. u podtočki (a) podpodtočka 3. zamjenjuje se sljedećim: „3. barometarske visine;”; ii. u podtočki (c) podpodtočka 1. zamjenjuje se sljedećim: „1. barometarske visine;”; (n) u točki SPO.IDE.H.220 dodaje se sljedeća podtočka (e): „(e) Helikopteri moraju imati nadzornu opremu u skladu s primjenjivim zahtjevima zračnog prostora.”; (o) točka SPO.SPEC.HESLO.100 zamjenjuje se sljedećim: „SPO.SPEC.HESLO.100 Standardni operativni postupci Standardni operativni postupci za operacije s podvješenim teretom na remenu s helikoptera (HESLO) navode: (a) opremu koja se mora nositi, uključujući njezina operativna ograničenja i odgovarajuće unose u listi minimalne opreme (LMO); (b) sastav posade i stručnjaka zadatka i zahtjeve u pogledu njihova iskustva; (c) relevantno teorijsko i praktično osposobljavanje članova posade za obavljanje zadaća, relevantno osposobljavanje stručnjaka zadatka za obavljanje zadaća te kvalifikacije i imenovanje osoba koje pružaju takvo osposobljavanje članovima posade i stručnjacima zadatka; (d) odgovornosti i dužnosti članova posade i stručnjaka zadatka; (e) potrebne kriterije performansi helikoptera za provođenje operacija s podvješenim teretom na remenu s helikoptera (HESLO); (f) uobičajene, neuobičajene i hitne postupke.”; (p) točka SPO.SPEC.HEC.100 zamjenjuje se sljedećim: „SPO.SPEC.HEC.100 Standardni operativni postupci Standardni operativni postupci za operacije s ljudskim podvješenim teretom (HEC) navode: (a) opremu koja se mora nositi, uključujući njezina operativna ograničenja i odgovarajuće unose u listi minimalne opreme (LMO); (b) sastav posade i stručnjaka zadatka i zahtjeve u pogledu njihova iskustva; (c) relevantno teorijsko i praktično osposobljavanje članova posade za obavljanje zadaća, relevantno osposobljavanje stručnjaka zadatka za obavljanje zadaća te kvalifikacije i imenovanje osoba koje pružaju takvo osposobljavanje članovima posade i stručnjacima zadatka; (d) odgovornosti i dužnosti članova posade i stručnjaka zadatka; (e) potrebne kriterije performansi helikoptera za provođenje operacija s ljudskim podvješenim teretom (HEC); (f) uobičajene, neuobičajene i hitne postupke.”; (q) u točki SPO.SPEC.HEC.105 podtočka (b) zamjenjuje se sljedećim: „(b) Za ugradnju i sve naknadne izmjene sve opreme za operacije s vitlom i kukom osim jednostavnih sustava naprava za prijenos osoba mora biti izdano odobrenje plovidbenosti za predviđenu funkciju.”; (r) točka SPO.SPEC.PAR.125 zamjenjuje se sljedećim: „SPO.SPEC.PAR.125 Otpuštanje opasnog tereta Neovisno o točki SPO.GEN.155, padobranci mogu izaći iz zrakoplova radi padobranske predstave nad gusto naseljenim područjima gradova i naselja ili iznad skupine ljudi na otvorenom uz nošenje dimnih uređaja koji su proizvedeni za tu svrhu.”; (s) u poddijelu E dodaje se sljedeći odjeljak 5.: „ODJELJAK 5. Probni letovi nakon održavanja SPO.SPEC.MCF.100 Razine probnih letova nakon održavanja Prije izvođenja probnog leta nakon održavanja operator određuje primjenjivu razinu takvog leta kako slijedi: (a) probni let nakon održavanja razine A – za let u kojem se očekuje primjena postupaka za neuobičajene ili hitne situacije, kako je definirano u letačkom priručniku zrakoplova, ili u slučaju kad se letom treba provjeriti funkcioniranje rezervnog sustava ili drugih sigurnosnih naprava; (b) probni let nakon održavanja razine B – za svaki probni let nakon održavanja koji nije probni let nakon održavanja razine A. SPO.SPEC.MCF.105 Program leta za probni let nakon održavanja razine A Prije izvođenja probnog leta nakon održavanja razine A kompleksnim zrakoplovom na motorni pogon operator izrađuje i dokumentira program leta. SPO.SPEC.MCF.110 Priručnik za probni let nakon održavanja razine A Operator koji izvodi probni let nakon održavanja razine A mora učiniti sljedeće: (a) opisati te operacije i povezane postupke u operativnom priručniku iz točke ORO.MLR.100 Priloga III. ili u posebnom priručniku za probne letove nakon održavanja; (b) prema potrebi ažurirati priručnik; (c) obavijestiti uključeno osoblje o priručniku i njegovim izmjenama relevantnima za njihove dužnosti; (d) nadležnom tijelu dostaviti priručnik i njegove ažurirane verzije. SPO.SPEC.MCF.115 Zahtjevi u pogledu letačke posade za probni let nakon održavanja razine A (a) Operator odabire odgovarajuće članove letačke posade uzimajući u obzir kompleksnost zrakoplova i razinu probnog leta nakon održavanja. Pri odabiru članova letačke posade za probni let nakon održavanja razine A kompleksnim zrakoplovom na motorni pogon operator se mora pobrinuti za sljedeće: 1. da je glavni pilot završio tečaj osposobljavanja u skladu s točkom SPO.SPEC.MCF.120; ako je osposobljavanje provedeno u simulatoru, pilot izvodi barem jedan probni let nakon održavanja razine A kao nadzorni pilot ili promatrač prije nego što izvede probni let nakon održavanja kao glavni pilot; 2. da je glavni pilot odradio najmanje 1 000 sati leta na zrakoplovu iste kategorije kao zrakoplov kojim će se letjeti, od čega barem 400 sati kao glavni pilot u kompleksnom zrakoplovu na motorni pogon i barem 50 sati na tom konkretnom tipu zrakoplova. Neovisno o prvom odlomku podpodtočki 2., ako operator uvede novi tip zrakoplova za svoje operacije i ocijeni kvalifikacije pilota u skladu s utvrđenim postupkom ocjenjivanja, može odabrati pilota koji ima manje od 50 sati iskustva na tom tipu zrakoplova. (b) Pilotima koji imaju ovlaštenje za testno letenje u skladu s Uredbom (EU) br. 1178/2011 u potpunosti se priznaje tečaj osposobljavanja iz podtočke (a) podpodtočke 1. ove točke pod uvjetom da su završili potrebno početno i periodično osposobljavanje za upravljanje resursima posade u skladu s točkama ORO.FC.115 i ORO.FC.215 Priloga III. (c) Glavni pilot ne izvodi probni let nakon održavanja razine A kompleksnim zrakoplovom na motorni pogon ako nije izveo let nakon održavanja razine A tijekom prethodnih 36 mjeseci. (d) Skorašnje iskustvo kao glavni pilot na probnom letu nakon održavanja razine A stječe se nakon izvođenja probnog leta nakon održavanja razine A kao promatrač ili nadzorni pilot ili nakon izvođenja probnog leta nakon održavanja razine A u simulatoru kao glavni pilot. SPO.SPEC.MCF.120 Tečaj osposobljavanja letačke posade za probne letove nakon održavanja razine A (a) Tečaj osposobljavanja za probni let nakon održavanja razine A izvodi se u skladu s detaljnim programom. (b) Letačko osposobljavanje na tečaju provodi se na jedan od sljedećih načina: 1. u simulatoru koji za potrebe osposobljavanja na odgovarajući način odražava reakciju zrakoplova i njegovih sustava na provjere koje se provode; 2. tijekom leta u zrakoplovu na kojem se demonstriraju tehnike probnog leta nakon održavanja. (c) Tečaj osposobljavanja na jednoj kategoriji zrakoplova vrijedi za sve vrste zrakoplova te kategorije. (d) Kad je riječ o zrakoplovu koji se upotrebljava za osposobljavanje i zrakoplovu kojim će se izvoditi probni let nakon održavanja, operator mora odrediti je li potrebno osposobljavanje o razlikama ili radi upoznavanja te opisati sadržaj takvog osposobljavanja. SPO.SPEC.MCF.125 Sastav posade i osobe u zrakoplovu (a) Operator uspostavlja postupke za utvrđivanje potrebe za dodatnim stručnjacima zadatka. (b) Za probni let nakon održavanja razine A operator u priručniku utvrđuje politiku za druge osobe u zrakoplovu. (c) Pri probnom letu nakon održavanja razine A stručnjak zadatka ili dodatni pilot mora biti u kabini letačke posade kako bi pomogao članovima letačke posade, osim ako konfiguracija zrakoplova to ne dopušta ili ako operator može opravdati, na temelju radnog opterećenja članova letačke posade temeljenog na programu leta, da im nije potrebna dodatna pomoć. SPO.SPEC.MCF.130 Simulirani neuobičajeni ili hitni postupci tijekom leta Odstupajući od točke SPO.OP.185, stručnjak zadatka može se nalaziti u zrakoplovu na probnom letu nakon održavanja razine A ako je potreban za ispunjenje svrhe leta i ako je identificiran u programu leta. SPO.SPEC.MCF.135 Ograničenja vremena leta i zahtjevi u pogledu odmora Pri raspoređivanju članova posade za probne letove nakon održavanja operatori na koje se primjenjuje poddio FTL Priloga III. (dio-ORO) moraju poštovati odredbe tog poddijela. SPO.SPEC.MCF.140 Sustavi i oprema Ako je svrha probnog leta nakon održavanja provjera pravilnog funkcioniranja sustava ili opreme, taj se sustav ili oprema smatraju potencijalno nepouzdanima i stoga se prije leta moraju dogovoriti odgovarajuće mjere ublažavanja kako bi se rizici za sigurnost leta sveli na najmanju mjeru. SPO.SPEC.MCF.145 Zahtjevi za uređaj za snimanje zvuka u pilotskoj kabini, uređaj za snimanje podataka o letu i snimanje podatkovnih veza za nositelje AOC-a U slučaju probnog leta nakon održavanja zrakoplova koji se inače upotrebljava za operacije komercijalnog zračnog prijevoza odredbe o uređajima za snimanje zvuka u pilotskoj kabini (CVR), uređajima za snimanje podataka o letu (FDR) i uređajima za snimanje podatkovnih veza (DLR) iz Priloga IV. (dio-CAT) i dalje se primjenjuju.”.